Diari Oficial de la Generalitat Valenciana


Sumari del DOGV 3430, del 09-02-1999 (1999/1002)

ORDRE de 5 de febrer de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar el programa d'inserció al treball a través de la via de programació d'entitats que aporten recursos per a desenrotllar la programació als centres FIP de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3430

Data del DOGV
:   09-02-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1002


Data del document
:   05-02-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * formació professional
    * inserció professional
    * suport econòmic

ORDRE de 5 de febrer de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar el programa d'inserció al treball a través de la via de programació d'entitats que aporten recursos per a desenrotllar la programació als centres FIP de titularitat de la Generalitat Valenciana. [1999/X1002]
  
Amb data 20 de novembre de 1998 va ser publicada en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinaven els programes de formació professional ocupacional, els tallers de formació i inserció laboral, i es regulava el procediment general per a la concessió d'ajudes durant l'exercici 1999.
  
Després de la publicació de la Llei de Pressuposts de la Generalitat Valenciana per a l'exercici 1999 (DOGV de 31 de desembre de 1998), i segons allò que s'ha establit en l'article 47 de la Llei d'Hisenda Pública de la Generalitat Valenciana, es procedeix a publicar els crèdits que han de finançar els mencionats programes, la quantia màxima de les ajudes que puguen concedir-se per a cada via de programació i programa, i també la línia pressupostària a càrrec de la qual es realitzaran.
  
En virtut d'això i de conformitat amb allò que s'ha disposat en la disposició addicional primera de l'Ordre de 12 de novembre de 1998 de la Conselleria d'Ocupació, Indústria i Comerç,
  
ORDENE
  
Article únic
  
L'assignació pressupostària per al programa d'inserció al treball, definit en l'Ordre de 12 de novembre de 1998, de la Conselleria d'Ocupació, Indústria i Comerç, que es porta a cap per la via de programació que preveu l'article 13.4 de la dita ordre, «a través d'entitats que aporten recursos per a desenrotllar la programació dels centres de formació i inserció professional per blocs temàtics»:
  
1r. Tindrà una quantia màxima de 546.275.516 de pessetes, que serà finançada per la Conselleria d'Ocupació, Indústria i Comerç (la relació d'especialitats per a esta via de programació apareix, amb caràcter limitador, en l'annex III de l'Ordre de 12 de novembre de 1998).
  
2n. La totalitat de les ajudes previstes en l'apartat precedent es finançaran a càrrec de la línia 401 del programa 322.20 de la Llei de Pressupostos de la Generalitat Valenciana de 1999.
  
3r. El règim de pagaments i justificació de les ajudes es realitzaran en els termes establits en l'Ordre de 12 de novembre de 1998 (DOGV de 20 de novembre de 1998), i en les corresponents resolucions aprovatòries de concessió d'ajudes.
  
València, 5 de febrer de 1999
  
El conseller d'Ocupació, Indústria i Comerç,